Diari Oficial de la Generalitat Valenciana


Sumari del DOGV 6926, del 19-12-2012 (2012/11164)

RESOLUCIÓ de 23 de novembre de 2012, del conseller d'Hisenda i Administració Pública, relativa a l'arrendament de places de garatge, en València, mitjançant adjudicació directa per raó de limitació de la demanda i la singularitat de l'operació.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6926

Data del DOGV
:   19-12-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/11702


Data del document
:   23-11-2012

Organisme emissor
:   Conselleria d'Hisenda i Administració Pública

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Administració Pública
    * contracte administratiu

RESOLUCIÓ de 23 de novembre de 2012, del conseller d'Hisenda i Administració Pública, relativa a l'arrendament de places de garatge, en València, mitjançant adjudicació directa per raó de limitació de la demanda i la singularitat de l'operació. [2012/11440]  
El Complex Educatiu de Velluters, en el terme municipal de València, esta integrat per tres edificis destinats a Institut Valencià de la Música, el Conservatori Professional de Música i l'Escola d'Arts i Disseny, que configuren un espai públic construït en l'espai comprés entre els carrers Murillo, Pintor Domingo, Villena i Lope de Rueda. Davall de la rasant de tot el complex s'han construït dos plantes destinades a aparcament subterrani. Els referits tres edificis estan en ús, no així la superfície destinada a aparcament.  
La Generalitat Valenciana propietària de les 292 places de garatge (234 places d'aparcament per a vehicles-automòbil i 58 places per a motocicletes), distribuïdes en les referides plantes davall de rasant, per títol d'obra nova i constitució de propietat horitzontal i servituds en règim de complex urbanístic, inscrita en el Registre de la Propietat de València Número Tres, en el tom 2122, llibre 274 de la secció de Sant Vicent, al foli 16, núm. de finca 12670. La quota de participació en elements comuns és 36,00%. Forma part de la referència cadastral 4228839RS0149L3660VS.  
Per mitjà d'escriptura pública de divisió horitzontal autoritzada per la notària de València, María Paz Zúnica Ramajo, l'11 de juliol de 2012, es va procedir a subdividir horitzontalment el local en planta soterrani en els distints departaments privatius que queden configurats com a finques independents regint-se tots per les normes estatutàries que consten en l'escriptura pública de declaració d'obra nova i divisió horitzontal abans referida. La descripció dels departaments privatius i les dades registrals de les finques resultants són les que consten en la mencionada escriptura pública i en la seua corresponent inscripció registral. Està en tràmit la regularització cadastral d'estes finques.   
  
Els immobles consten d'alta en l'Inventari General de Béns i Drets amb el codi 46/250/561/000, en concepte de béns patrimonials.   
  
El desenrotllament del Complex Educatiu Velluters es regula per mitjà d'estudi de detall, seguint les directrius establides en el Pla Especial de Protecció i Reforma Interior del Barri de Velluters (NNUU art. 5.5 i següents), aprovat definitivament pel Ple de l'Ajuntament de València en la sessió de 23 de juliol de 1992 (BOP 22.10.1992).   
  
D'acord amb la informació registral, les places de garatge estan afectes per raó de les finques de procedència a determinades condicions urbanístiques (Pla General d'Ordenació Urbana de València i el Pla Especial de Protecció i Reforma Interior del Barri de Velluters, que limita l'ús privat de l'aparcament per a residents) i el dret de reversió per adjudicació del sòl per expropiació.  
Atesa la finalitat dels aparcaments establida pel planejament municipal, resulta aconsellable la posada a disposició dels residents en l'entorn del Complex Educatiu de Velluters de les avantdites places d'aparcament per mitjà de l'arrendament d'estes.  
  
El paràgraf primer de l'article 107 de la Llei 33/2003, de 3 de novembre, de Patrimoni de les Administracions Públiques, que té el caràcter de legislació bàsica, d'acord amb el que preceptua la disposició final segona de la dita norma, assenyala que els contractes per a l'explotació dels béns i drets patrimonials s'adjudicaran per concurs llevat que, per les peculiaritats del bé, la limitació de la demanda, la urgència resultant d'esdeveniments imprevisibles o la singularitat de l'operació, pertoque l'adjudicació directa. Les circumstàncies determinants de l'adjudicació directa hauran de justificar-se prou en l'expedient.   
  
En el supòsit que ens ocupa les normes de planejament limiten la demanda, segons l'exposat anteriorment, a tots els residents en l'entorn del Complex Educatiu de Velluters. D'altra banda, la singularitat d'esta operació (posada a disposició d'estos de les avantdites places d'aparcament) justifica també l'adjudicació directa de l'arrendament, perquè la finalitat de l'operació és dotar de places d'aparcament el nombre més gran de residents possible evitant l'especulació amb el preu per mitjà de l'establiment d'un preu unitari per a cada tipus de plaça d'aparcament (vehicles o motocicletes) i garantint els principis de publicitat i concurrència i, per tant, la participació de tots els interessats per mitjà de la publicació de l'anunci de la licitació en el DOCV.   
  
Ateses les circumstàncies exposades i la legislació al·ludida anteriorment, per resolució de la Direcció General de Patrimoni de 29 d'octubre de 2012, es va ordenar l'inici del procediment per a l'adjudicació directa de l'arrendament de les places de garatge als residents en el barri de Velluters que ho sol·liciten durant el termini de 3 mesos, a partir de la publicació de l'anunci en el Diari Oficial de la Comunitat Valenciana (DOCV), i subsidiàriament, als residents en els barris limítrofs del Carme, Mercat i Botànic, que ho hagen sol·licitat dins del mateix termini. El contracte tindrà una vigència inicial d'un any, prorrogable durant altres quatre més. Així mateix, en esta resolució es va aprovar la taxació basant-se en els valors determinats en l'informe emés pel Servici de Gestió Immobiliària el 29 d'octubre de 2012, establint un preu únic per a cada tipus de plaça de garatge segons el detall següent:  
  
  
Tipus de plaça Preu unitari (IVA inclòs)  
Places d'automòbil 70,00 €/mes  
Plaça motocicleta 35,00 €/mes  
  
No obstant això, en el supòsit que l'adjudicatari pague tota l'anualitat per avançat s'establixen els preus següents:  
  
Tipus de plaça Preu unitari (IVA inclòs)  
Places d'automòbil 756,00 €/any  
Plaça motocicleta 384,00 €/any  
  
Resulta aplicable al procediment la mencionada Llei 14/2003, de Patrimoni de la Generalitat Valenciana, i davant de la falta de desplegament reglamentari de la dita norma, en aplicació del que disposa la disposició transitòria segona de la referida llei, hi resulten aplicables supletòriament les previsions contingudes en la Llei 33/2003, de 3 de novembre, de Patrimoni de les Administracions Públiques i el Reial Decret 1373/2009, de 28 d'agost, pel qual s'aprova el reglament general de l'esmentada norma.   
L'article 73 de la Llei 14/2003, de 10 d'abril, de Patrimoni de la Generalitat Valenciana, determina que és competència del titular d'esta conselleria acordar l'explotació dels béns patrimonials de la Generalitat.   
Per allò que s'ha exposat, vist l'informe emés el 12 de novembre de 2012 per l'Advocacia de la Generalitat, resolc:  
  
Primer  
Ateses les especials circumstàncies del mercat immobiliari, aprovar l'explotació de les places de garatge distribuïdes en el soterrani 1 i 2 del Complex Educatiu de Velluters, ubicat a València, que configura un espai públic construït en l'espai comprés entre els carrers Murillo, Pintor Domingo, Villena i Lope de Rueda, propietat de la Generalitat Valenciana, que consten d'alta en l'Inventari General de Béns i Drets amb el codi 46/250/561/000, en concepte de béns patrimonials.  
  
  
Segon  
Aprovar l'explotació d'estes per mitjà d'adjudicació directa del seu arrendament als residents en el barri de Velluters que ho sol·liciten durant el termini de 3 mesos, a partir de la publicació de l'anunci en el Diari Oficial de la Comunitat Valenciana (DOCV), i subsidiàriament, als residents en els barris limítrofs del Carme, Mercat i Botànic, que ho hagen sol·licitat dins del mateix termini.  
Totes les sol·licituds s'ajustaran al model de sol·licitud unit a este annex i es dirigiran al conseller d'Hisenda i Administració Pública.  
  
La descripció dels departaments privatius, les dades registrals i les càrregues i gravàmens que afecten les finques són les que consten en l'escriptura pública de divisió horitzontal autoritzada per la notària de València, María Paz Zúnica Ramajo, l'11 de juliol de 2012, i en la corresponent inscripció registral de les finques. Està en tràmit la regularització cadastral d'estes finques.   
Atenent la finalitat dels aparcaments establida pel planejament municipal (posar a disposició dels residents en l'entorn del Complex Educatiu de Velluters les places de garatge), l'adjudicació directa de l'arrendament d'estes es justifica basant-se en la limitació de la demanda i en la singularitat de l'operació, d'acord amb el que disposa l'esmentat article 107 de la Llei 33/2003, de 3 de novembre, de Patrimoni de les Administracions Públiques, que té el caràcter de legislació bàsica d'acord amb el que preceptua la disposició final segona de la dita norma.  
  
Tercer  
Aprovar les condicions de l'arrendament i de la seua adjudicació que s'especifiquen en l'annex que s'adjunta a esta resolució com a part integrant d'esta, entre les quals cal destacar les següents:  
  
Termini de l'arrendament: un any obligatori per a ambdós parts, prorrogable per períodes anuals fins a quatre anys més, si no hi ha denúncia per cap de les parts amb una antelació de 5 dies a l'inici de la següent pròrroga.   
Preu de l'arrendament: la renda és la que s'indica a continuació, aprovada per resolució de la Direcció General de Patrimoni de data 29 d'octubre de 2012, basant-se en la valoració efectuada pel Servici de Gestió Immobiliària en el seu informe emés en la mateixa data:  
  
Tipus de plaça Preu unitari (IVA inclòs)  
Places d'automòbil 70,00 €/mes  
Plaça motocicleta 35,00 €/mes  
  
No obstant això, en el supòsit que l'adjudicatari pague tota l'anualitat per avançat s'establixen els preus següents:  
  
Tipus de plaça Preu unitari (IVA inclòs)  
Places d'automòbil 756,00 €/any  
Plaça motocicleta 384,00 €/ any  
  
Quart  
Es delega en el director general de Patrimoni la resolució de l'adjudicació de les places d'aparcament segons el procediment establit en l'annex adjunt i resoldre sobre qualsevol qüestió que afecte la vigència dels contractes adjudicats.   
  
València, 23 de novembre de 2012.- El conseller d'Hisenda i Administració Pública: José Manuel Vela Bargues.  
  
  
  
Document que arreplega les condicions que regixen el procediment d'arrendament per adjudicació directa de places de garatge a València, plaça de Viriat, soterranis 1 i 2 del Complex Educatiu de Velluters.  
  
  
1. Normativa aplicable i règim jurídic de l'arrendament  
S'apliquen a este procediment fins a l'adjudicació les normes contingudes en la Llei 14/2003, de 10 d'abril, de Patrimoni de la Generalitat Valenciana, en les disposicions bàsiques i s'hi apliquen supletòriament les contingudes en la Llei 33/2003, de 3 de novembre, del Patrimoni de les Administracions Públiques i en el Reial Decret 1373/2009, de 28 d'agost, pel qual s'aprova el reglament per a l'aplicació. El contracte que es formalitze ha de tindre caràcter privat, i s'ha de regir quant als seus efectes per la legislació civil aplicable.  
  
2. Objecte de l'arrendament  
Constituïx l'objecte del present contracte l'arrendament de 292 immobles destinats a places d'aparcament de naturalesa patrimonial, identificats en l'inventari general de béns i drets amb el núm. 46/250/561/000.   
Les places de garatge (234 places per a vehicles-automòbils i 58 places per a motocicletes) es troben distribuïdes en les dos plantes davall rasant destinades a aparcament subterrani, per títol d'obra nova i constitució de propietat horitzontal i servituds en règim de complex urbanístic, inscrita en el Registre de la Propietat de València número tres, en el tom 2122, llibre 274 de la secció de Sant Vicent, al foli 16, núm. de finca 12940. La quota de participació en elements comuns és 36,00%. Forma part de la referència cadastral 2456578TO3895N9882NJ.   
  
Per mitjà d'escriptura pública de divisió horitzontal autoritzada per la notària de València María Paz Zúnica Ramajo l'11 de juliol de 2012, es va procedir a subdividir horitzontalment el local en planta soterrani en els distints departaments privatius que queden configurats com a finques independents i que es regixen tots per les normes estatutàries que consten en l'escriptura pública de declaració d'obra nova i divisió horitzontal abans referida. La descripció dels departaments privatius i les dades registrals de les finques resultants són les que consten en la mencionada escriptura pública i en la corresponent inscripció registral. Està en tràmit la regularització cadastral d'estes finques.   
  
  
3. Preu de l'arrendament  
El cànon de l'arrendament o renda de les places de garatge durant el primer any de vigència és l'indicat en la taula que es mostra a continuació:   
  
Tipus de plaça Preu unitari (IVA inclòs)  
Places d'automòbil 70,00 €/mes  
Plaça motocicleta 35,00 €/mes  
  
No obstant això, per al supòsit en què l'adjudicatari pague tota l'anualitat per avançat s'establixen els preus següents:  
  
Tipus de plaça Preu unitari (IVA inclòs)  
Places d'automòbil 756,00 €/any  
Plaça motocicleta 384,00 €/any  
  
En el cas que es prorrogue la vigència inicial del contracte durant una altra anualitat, la renda experimentarà amb caràcter anual, des de la data de contracte, la variació percentual de l'índex de preus de consum, oficialment publicat per a cada període.   
  
4. Termini de vigència de l'arrendament  
El contracte d'arrendament se celebrarà per un termini inicial d'un any, obligatori per a ambdós parts.   
Una vegada vença el termini contractual, se'n fa la pròrroga per períodes anuals fins a quatre anys més, si no hi ha denúncia expressa de qualsevol de les parts amb preavís en un termini de cinc dies, almenys, a la finalització del període inicial o, si és el cas, al venciment de la pròrroga corresponent.   
El contracte entra en vigor a tots els efectes el dia de la firma.  
  
5. Capacitat i requisits dels sol·licitants  
De conformitat amb el que establix l'article 8 de la Llei 14/2003, de 10 d'abril, de Patrimoni de la Generalitat Valenciana, poden celebrar contractes privats les persones físiques i jurídiques amb plena capacitat d'obrar d'acord amb les normes civils, especialment a les normes de capacitat per a celebrar contractes en general i, en particular, el contracte d'arrendament. També poden celebrar contractes privats els menors i incapacitats de conformitat amb la legislació civil.   
L'arrendament ha de tindre en consideració les normes contingudes en el Pla General d'Ordenació Urbana de València i el Pla Especial de Protecció i Reforma Interior del Barri de Velluters. Com a conseqüència de la procedència d'algunes finques agrupades, les finques resultants estan subjectes al dret preferent dels reversionistes enfront de tercers adquirents per a recuperar el bé expropiat, i se n'ha de mantindre la destinació durant els trenta anys següents a la formalització de l'acta de recepció de les obres el dia 21 de desembre de 2005.   
En conseqüència, poden sol·licitar l'arrendament de fins a un màxim de 3 places de garatge, durant el termini d'1 mes a partir de la publicació de l'anunci en el Diari Oficial de la Comunitat Valenciana (DOCV), els residents (propietaris o arrendataris) que figuren empadronats en els barris següents:  
5.1. Velluters.   
5.2. Els limítrofs: Carme, Mercat i Botànic.  
  
  
6. Sol·licituds de les persones interessades  
La sol·licitud s'ha d'ajustar al model normalitzat unit com a annex a este document acompanyada de la documentació que s'indica a continuació. La persona interessada ha de presentar tantes sol·licituds com places sol·licite, fins al màxim de tres places de garatge.  
  
1. Documents que acrediten la personalitat i capacitat d'obrar dels licitadors i, si és el cas, la representació del licitador:  
a) Fotocòpia compulsada del document nacional d'identitat en vigor del sol·licitant o document que legalment el substituïsca, quan comparega en nom propi. Quan el firmant de la sol·licitud comparega en nom d'una altra persona física o en representació de persona jurídica, ha d'acreditar-se la representació per qualsevol mitjà vàlid en dret que deixe constància fidedigna.   
b) Si es tracta de persona jurídica espanyola ha d'aportar primera còpia o còpia legalitzada de l'escriptura de constitució de la Societat degudament inscrita en el Registre Mercantil corresponent, la targeta del CIF i/o poder validat per l'Advocacia de la Generalitat per a acreditar la representació de la societat per a presentar la licitació i subscriure contracte d'arrendament en cas de resultar més-dient/adjudicatari (s'admetrà també fotocòpia compulsada de la representació de la persona jurídica i fotocòpia compulsada del NIF del representant). El poder ha de figurar inscrit en el Registre Mercantil en els casos que s'exigisca pel Reglament del Registre Mercantil (si es tracta d'un poder per a este acte en concret, no serà necessària la inscripció en el Registre Mercantil, d'acord amb l'article 94.1.5 de l'esmentat Reglament).   
  
c) Totes les persones estrangeres o espanyoles (físiques o jurídiques) han d'aportar la declaració de sotmetre's a la jurisdicció dels jutjats i tribunals espanyols de la Comunitat Valenciana de qualsevol orde, per a totes les incidències que de manera directa o indirecta pogueren sorgir del contracte, amb renúncia expressa al fur jurisdiccional que poguera correspondre al licitador, de conformitat amb el model normalitzat adjunt (model de declaració de sotmetiment als jutges i tribunals espanyols de la Comunitat Valenciana).  
Els licitadors estrangers han de presentar la documentació traduïda de forma oficial (traducció jurada) en qualsevol de les dos llengües oficials de la Comunitat Valenciana.   
2. Declaració responsable segons model normalitzat adjunt de complir en el moment de la sol·licitud tots els requisits exigits en la condició quinta d'este document.  
Si realitzades per l'Administració les comprovacions oportunes s'esbrinara que el sol·licitant/adjudicatari no reunix la condició de resident en els termes manifestats, implicarà en tot cas la no-adjudicació de la plaça sol·licitada o, si és el cas, la resolució del contracte i la pèrdua de la fiança depositada o, si és el cas, la pèrdua de la fiança definitiva a què es referix la condició sèptima, i haurà d'abonar-se, a més, a la Generalitat en concepte de danys i perjuís la quantia equivalent a les rendes que restaren per abonar fins a la finalització del contracte o de la pròrroga corresponent, d'acord amb l'última quantitat facturada.  
  
3. Declaració segons model normalitzat de no estar incursa en cap de les circumstàncies assenyalades en l'article 60 del Reial Decret Legislatiu 3/2011, de 14 de novembre, pel qual s'aprova el text refós de la Llei de Contractes de Sector Públic.  
  
7. Fiança i procediment d'adjudicació  
7.1. No poden adjudicar-se més de tres places de garatge per sol·licitud.   
7.2. D'acord amb l'instrument urbanístic d'aplicació i amb la procedència del bé objecte d'arrendament (expropiació), en el cas que les instàncies presentades siguen superiors al nombre de places oferides en arrendament s'atorga prioritat a les instàncies presentades pels residents indicats en el punt 5.1 sobre les instàncies presentades pels residents assenyalats en el punt 5.2.  
7.3. Per a la inscripció prèvia han de presentar la sol·licitud acompanyada dels documents que s'hi indiquen en el Registre General de la Conselleria d'Hisenda i Administració Pública a València, carrer del Palau 12-14 o en qualsevol altre registre admés per la normativa.  
  
7.4. Establides les preferències en la condició quinta, segons allò que ha especificat l'apartat 7.2, la Generalitat ha d'assignar les places de garatge oferides que determine atenent l'orde d'entrada de la sol·licitud en el Registre General siti en carrer Palau 12-14 amb preferència a la data d'entrada en qualsevol altre Registre, per la qual cosa el Registre General siti en carrer Palau 12-14 emetrà certificació acreditativa del dia, hora i número de registre d'entrada de totes les instàncies rebudes.  
  
7.5. Atenent l'orde abans mencionat i després de la notificació d'admissió de la sol·licitud per la Direcció General de Patrimoni de la Conselleria d'Hisenda i Administració Pública (en la qual s'ha d'indicar el núm. d'orde de sol·licitud), el primer sol·licitant comptarà amb un termini màxim de 10 dies hàbils des de la notificació d'admissió, per a realitzar les comprovacions i al·legacions que considere oportunes i manifestar per escrit en el Servici de Patrimoni dependent d'esta direcció general (4a planta) la conformitat amb les condicions que conté este document i el model de contracte d'arrendament a subscriure, així com la forma de pagament triada. Dins del dit termini, ha de presentar justificant de l'ingrés en el compte assenyalat a este efecte de l'import de dos mensualitats completes per cada plaça sol·licitada en concepte de fiança.  
7.6. L'Administració pot, si així ho aconsella la millor administració del Patrimoni, suspendre l'adjudicació de places de garatge i, si és el cas, reassignar-ne les ja adjudicades. En este últim supòsit, ho ha de comunicar a l'adjudicatari a fi que si així ho considera puga optar per la resolució del contracte, sense que això genere dret a cap indemnització.  
7.7. No efectuats pel sol·licitant els tràmits ressenyats en l'apartat 7.5 en els terminis indicats, s'entén que renuncia a l'arrendament de la plaça/ces de garatge sol·licitada/es, i continua el procediment d'admissió amb els restants sol·licitants fins a completar la totalitat de les places de garatge oferides en arrendament.   
7.8. Completada l'admissió i assignació de cada plaça de garatge, s'aprovarà, després del tràmit d'audiència, l'adjudicació definitiva que s'ha de notificar fefaentment.   
  
8. Formalització del contracte  
El contracte s'ha de formalitzar en document públic.  
L'adjudicatari es compromet a subscriure el contracte d'arrendament en un termini no superior a 5 dies a comptar del següent a la recepció de la notificació de la resolució d'adjudicació, així com a abonar, en un termini no superior a 5 dies a comptar de la subscripció (data d'inici de la vigència del contracte) el cànon o renda que corresponga segons la forma de pagament triada. Quan el pagament es realitze per mensualitats, el primer ingrés s'efectuarà per l'import que proporcionalment corresponga al període comprés en la dita data i l'últim dia del mes natural.  
En cas de no completar el pagament en el termini assenyalat, se'l considerarà decaigut en el seu dret i se li confiscarà la fiança.  
9. Normativa aplicable i règim jurídic del contracte  
Per a allò que no establix este document i en el model de contracte que queda annex, aprovat per una resolució de la Conselleria d'Hisenda i Administració Pública de data 23 de novembre de 2012 i que figura en l'expedient "ARR 254/2012" que tramita el Servici de Patrimoni Immobiliari dependent de la Direcció General de Patrimoni, s'aplica la Llei d'Arrendaments Urbans de 24 de novembre de 1994.  
  
El contracte d'arrendament a subscriure per l'adjudicatari té naturalesa jurídica privada, i queda sotmés a la jurisdicció contenciosa administrativa respecte als actes jurídics que es dicten en relació amb la preparació i adjudicació, i a la jurisdicció civil quant als efectes i extinció.   
Per a totes les qüestions derivades del compliment i interpretació del present contracte, les parts se sotmeten a la jurisdicció dels jutjats de primera instància que els corresponga.  
  
  
  
SOL·LICITUD D'ARRENDAMENT D'UNA PLAÇA DE GARATGE PROPIETAT DE LA GENERALITAT SITUADA EN LA PLAÇA DE VIRIAT MITJANÇANT ADJUDICACIÓ DIRECTA   
  
Sol·licitant/s ?- con DNI/respectivament ?- en nom propi /o/ en representació d ?- Estat civil del/dels sol·licitant/s ?- amb domicili/correu electrònic a efectes de notificacions a ?- C.P. ?- Tel. Mòbil ?- Tel. Fix ?-  
  
Declare que conec i accepte la situació jurídica urbanística, registral i cadastral de la finca/finques registrals l'ARRENDAMENT de les quals se sol·licita, així como totes les condicions establides per a l'adjudicació directa de l'arrendament de les places de garatge en la plaça de Viriat de València, soterranis 1 i 2 del Complex Educatiu de Velluters, i assenyale amb una X el tipus de plaça que vull sol·licitar:  
  
  
  
  
  
Adjunte a la sol·licitud els documents obligatoris assenyalats amb una X:  
  
  
  
  
Data: Firma/Firmes  
  
  
  
  
DECLARACIÓ RESPONSABLE   
  
  
El senyor/la senyora ??, amb domicili en ??, telèfon de contacte ?- NIF ??, en nom propi (o en representació ?- acreditada per ??, declare que conec la convocatòria anunciada en el DOCV ?- de data ?- per a l'arrendament per mitjà d'adjudicació directa de places de garatge, propietat de la Generalitat. Manifeste que en el moment de la sol·licitud reunisc tots els requisits exigits en el document que arreplega les condicions que regiran l'arrendament aprovat per Resolució de la Conselleria d'Hisenda i Administració Pública, de 23 de novembre de 2012 i, en conseqüència, autoritze expressament a l'òrgan gestor perquè siguen demanades directament en el meu nom les dades i documents que esta considere necessàries per a acreditar documentalment allò que s'ha manifestat i em compromet a facilitar a l'Administració la informació relativa a la localització de les mencionades dades i documents amb l'assumpció de les conseqüències i responsabilitats que se'n deriven de la comprovació de les dades manifestades com a certes.  
  
I perquè així conste en la referida convocatòria, l'expedisc en   
  
  
(Lloc, data i firma de la persona sol·licitant).  
  
  
  
DECLARACIÓ RESPONSABLE DE NO ESTAR INCURS EN LES PROHIBICIONS PER A CONTRACTAR AMB L'ADMINISTRACIÓ I DE SOTMETIMENT ALS JUTGES I TRIBUNALS ESPANYOLS DE LA COMUNITAT VALENCIANA   
  
El senyor/la senyora ??, amb domicili a ................, telèfon de contacte ?- i amb NIF núm. ??, en nom propi (o en representació ?- com ho acredite per ??, assabentat/ada de la Convocatòria anunciada en el DOCV núm. ??, de data ??, per a l'arrendament per mitjà d'adjudicació directa de places de garatge, propietat de la Generalitat, declare no estar incurs/a en cap de les prohibicions per a contractar establides en l'article 60 i concordants del Reial Decret Legislatiu 3/2011, de 14 de novembre, pel qual s'aprova el text refós de la Llei de Contractes del Sector Públic, i així mateix, em compromet (en nom propi o de l'empresa a qui represente), en cas de resultar adjudicatari/ària, a sotmetre'm a la jurisdicció dels jutjats i tribunals espanyols de la Comunitat Valenciana de qualsevol orde per a totes les incidències que de manera directa i indirecta pogueren derivar del contracte, amb renúncia, si és el cas, al fur jurisdiccional estranger que puga correspondre'm.  
  
I perquè així conste en la referida convocatòria, expedisc la present declaració.   
  
(Lloc, data i firma de la persona sol·licitant).  
  
  
  
MODEL DE CONTRACTE D'ARRENDAMENT PER A L'EXPLOTACIÓ DE PLACES D'APARCAMENT PROPIETAT DE LA GENERALITAT  
  
València, ?- d ?- de 2012  
  
D'una part, i com a arrendadora, la Generalitat, amb CIF núm. W6914872E. Actua en representació de la institució (nom) ??, fent ús de les facultats atribuïdes per l'article de ?- la Llei 14/2003, de 10 d'abril, de Patrimoni de la Generalitat Valenciana.   
  
De l'altra part, i com a arrendatària ?- amb CIF/NIF ??, amb domicili per a notificacions en ??. Actuant en la seua representació el senyor ??, facultat per a este acte per l'escriptura atorgada davant del notari de ?- el ?- amb el número del seu protocol ??.  
  
Ambdós parts es reconeixen expressament la capacitat per a obligar-se per mitjà del present contracte i, per a això,  
Exposen  
I. La Generalitat és propietària en ple domini, pel títol d'escriptura pública de divisió horitzontal autoritzada per la notària de València María Paz Zúnica Ramajo l'11 de juliol de 2012, de l'immoble següent:  
Descripció de l'immoble: places de garatge números ?- per a (descripció: vehicles automòbils o motocicletes), en la planta soterrani núm. ?- del ?- situat a València, al c/ ?- La plaça de garatge té una superfície de ?- m². Limita amb ?- .  
El bé immoble té naturalesa patrimonial i està identificat en l'Inventari General de Béns i Drets amb el núm. ??????-  
Dades registrals: inscrites en el Registre de la Propietat de València número 3, en el tom ----, llibre ----- de la secció de Sant Vicent, al foli ----, núm. de finca -------. La quota de participació en elements comuns és -----%.   
Dades cadastrals: forma part de la referència cadastral 9893645VF9758D0773NI.  
  
II. ?- manifesta que en el moment de la sol·licitud té tots els requisits exigits en el document que arreplega les condicions que regixen l'arrendament aprovat per la Resolució de la Conselleria d'Hisenda i Administració Pública de data 23 de novembre de 2012 i, en conseqüència, autoritza expressament l'òrgan gestor perquè siguen demanades directament en nom seu les dades i documents que considere necessaris per a acreditar documentalment el que ha manifestat. Es compromet a facilitar a l'Administració la informació relativa a la localització d'estes dades i documents, i assumix les conseqüències i responsabilitats que es deriven de la comprovació de les dades manifestades com a certes.  
  
  
III. La Generalitat (d'ara en avant, l'arrendadora) i ?- (d'ara en avant, arrendatària) han acordat l'arrendament de l'immoble indicat, que ha sigut adjudicat per la Resolució de ?- de data ?- de ?- de 2012, en els termes i condicions que més avant s'esmentaran.  
Per tot això, formalitzen este document, d'acord amb les clàusules següents.  
  
Clàusules  
  
Primera. Objecte del contracte  
Constituïx l'objecte d'este contracte d'arrendament de l'immoble destinat a ?- descrit en el punt I de l'exposició per a destinar-lo la part arrendatària a l'ús urbanístic assignat en el planejament.  
L'arrendament empara l'immoble, perfectament tancat i identificat en plànol que, com a annex, s'incorpora a este plec de condicions, amb el qual formarà part inseparable del contracte.   
L'arrendatària manifesta que coneix l'immoble arrendat, que l'ha examinat a la seua satisfacció abans d'este acte. L'immoble s'entrega amb les característiques, circumstàncies urbanístiques i amb les condicions aprovades per la resolució de la Conselleria d'Hisenda i Administració Pública de data 23 de novembre de 2012, conegudes per l'arrendatària, la qual les accepta.  
  
Segona. Termini  
El contracte se celebra per un termini inicial d'un any obligatori per a ambdós parts.   
Vençut el termini contractual, es prorroga per períodes anuals fins a quatre anys més, si no el denuncia expressament qualsevol de les parts amb un avís fet en un termini de cinc dies abans, almenys, de la finalització del període inicial o, si és el cas, del venciment de la pròrroga.   
  
Este contracte entra en vigor amb caràcter general el dia de la firma.  
  
Tercera. Preu, forma de pagament i revisió  
La renda de l'arrendament es fixa en ?- euros ?- (mensuals/anuals).   
Este arrendament es troba subjecte a l'IVA, per la qual cosa, en conseqüència, totes les quantitats que haja de satisfer l'arrendatària per raó del contracte s'incrementen amb l'Impost sobre el Valor Afegit que les grave, segons el tipus legal tributari vigent en cada moment.   
  
La renda acordada és pagadora per (mensualitats/anualitats) anticipades. S'ha de pagar en (?- els cinc primers dies de cada mes/any), i l'ha de fer efectiva l'arrendatari per mitjà d'una transferència bancària al compte que assenyale l'arrendador. El resguard del banc servix de rebut alliberador. No obstant això, el pagament corresponent a la primera mensualitat/anualitat s'ha d'ingressar als cinc dies de la data de formalització del contracte (si és mensual ?- en la proporció que corresponga al període que comprén el primer dia de vigència i l'últim del mes).   
L'arrendadora ha de facilitar a l'arrendatària les factures corresponents i pot notificar el canvi de domiciliació de pagament dels rebuts, canvi de domiciliació que produïx efecte des del mes següent al de la data de recepció de la notificació per part de l'arrendatària.  
La renda es revisa amb caràcter anual a partir de l'entrada en vigor d'este contracte i amb subjecció al que establix l'article 18 de la Llei d'Arrendaments Urbans, de 24 de novembre de 1994, per mitjà dels augments o disminucions que experimente l'Índex General Nacional de Preus al Consum, segons l'Institut Nacional d'Estadística o, si és el cas, l'òrgan que el substituïsca.   
L'Índex de Preus al Consum que s'aplica és el dels dotze mesos anteriors al mes anterior de la revisió, d'acord amb les dades que publique per a això l'Institut Nacional d'Estadística o qualsevol òrgan que el substituïsca. El percentatge de variació s'aplica sobre la renda actualitzada vigent que corresponga al mes anterior a aquell en què es faça la revisió.  
La revisió se sol·licita per escrit, amb certificació de la variació percentual experimentada per l'índex esmentat. S'exigix la renda actualitzada a partir del mes següent al mes en què se sol·licite, amb subjecció al que establix l'apartat 3r de l'article esmentat.  
Igualment, es revisen els preus per millores en els termes establits en l'article 19 de la Llei d'Arrendaments Urbans. No hi ha pacte en contra perquè s'aplique.  
  
Quarta. Gastos, servicis, subministraments i impostos  
Són per compte i càrrec de la part arrendadora els gastos generals o de comunitat del local arrendat. Per a això, és obligació de la propietat fer les obres necessàries per al sosteniment adequat i la conservació de l'immoble i dels seus servicis, de manera que tinguen les condicions estructurals, d'estanquitat, habitabilitat i seguretat adequades.  
  
Són per compte de la part arrendadora els impostos, taxes, contribucions, arbitris i altres tributs que graven la propietat de la finca durant la vigència del contracte. Expressament s'especifica que l'arrendadora ha de pagar l'Impost sobre Béns Immobles.  
Igualment són per compte de la part arrendadora tots els servicis i subministraments privatius del local arrendat que contracte, com ara neteja, seguretat, etc.  
  
Quinta. Obres  
El local s'entrega en l'estat que la part arrendatària coneix i accepta, i s'obliga a conservar i mantindre.   
L'arrendatària ha d'usar el bé immoble d'acord amb els usos permesos, està obligada durant el termini de vigència del contracte, inclòs el període inicial i les pròrrogues, a conservar-lo en perfecte estat, duent a terme pel seu compte les reparacions necessàries per a això i responent dels deterioraments que es produïsquen, i s'obliga a tornar el local en el mateix estat en què l'ha rebut en acabar el contracte.   
No pot fer obres o instal·lacions que alteren o modifiquen l'estructura de l'immoble arrendat. Si l'arrendatària incomplix esta obligació, l'arrendadora pot optar per quedar-se-la en benefici de l'immoble sense que l'arrendatària tinga dret a cap compensació, o per exigir a l'arrendatària l'entrega d'acord amb les condicions originals de recepció.  
  
  
Sexta. Fiança  
La garantia definitiva és obligatòria i consistix en l'import de dos mensualitats de renda en els termes i condicions establits en l'article 36 de la Llei 29/1994, de 24 de novembre, d'Arrendaments Urbans.   
  
Transcorregut el primer any, una vegada revisada la renda, l'arrendadora pot exigir, en cas de pròrroga, l'actualització de la fiança fins a arribar a l'import de dos mensualitats de renda.  
Sèptima. Venciment del termini i mora  
Al venciment, resolució o finalització de l'arrendament objecte del contracte, per qualsevol causa, l'arrendatària ha de desallotjar l'immoble que n'és objecte, deixant-lo en perfecte estat de conservació, lliure, vacu, expedit i a disposició de l'arrendadora.  
Si l'arrendatària no torna a l'arrendadora la possessió de l'immoble al venciment final del contracte, es merita a favor de l'arrendadora, en concepte de penalització i sense necessitat de fer primer cap requeriment a l'arrendatària, l'equivalent al triple de la renda diària que estiga vigent en la data de venciment final per cada dia de demora, i això sense perjuí de qualssevol altres accions legals que exercisca l'arrendadora.  
  
Si l'arrendatària no desallotja l'immoble deixant-lo vacu, expedit i en perfecte estat de conservació, l'arrendadora pot exigir el compliment estricte del que s'acorda o optar, si ho estima oportú, per realitzar les reparacions que considere necessàries amb càrrec a la fiança entregada per l'arrendatària.   
  
Octava. Causes de resolució del contracte  
Són causes de resolució del contracte les generals de la llei, l'incompliment de qualsevol de les obligacions fixades en este contracte, les quals es conceptuen respecte a açò com a essencials.   
La resolució per incompliment de les obligacions de l'arrendatària implica en tots els casos la pèrdua de la fiança definitiva a què es referix la clàusula sexta, inclusivament la terminació de l'arrendament abans del termini fixat. S'han d'abonar a la Generalitat els danys i perjuís efectius que se li ocasionen.   
D'acord amb el que establix l'article 27 de la Llei 29/1994, de 24 de novembre, l'incompliment per part qualsevol de les parts de les obligacions que resulten del contracte dóna dret a la part que haja complit les seues a exigir el compliment de l'obligació o a promoure la resolució del contracte, d'acord amb el que disposa l'article 1124 del Codi Civil.   
  
A més, l'arrendadora pot resoldre de ple dret el contracte per les causes següents:   
a) La falta de pagament de la renda o l'incompliment en el termini de pagament.   
b) La falta de pagament de l'import o de l'actualització de la fiança.   
c) El subarrendament o la cessió no consentits.   
d) El fet de causar danys en la finca o de fer-hi obres no consentides per l'arrendador.  
e) Quan en l'immoble tinguen lloc activitats perilloses o il·lícites.  
  
f) Quan l'immoble deixe d'estar destinat al fi per al qual estiga configurat.   
g) Quan no acredite documentalment el que ha manifestat en la part expositiva a requeriment de la Generalitat durant la vigència del contracte d'arrendament o de qualsevol de les pròrrogues.  
  
Novena. Cessió i subarrendament  
L'arrendatària renuncia expressament al dret de cessió i al subarrendament en els termes que conté l'article 32 de la Llei d'Arrendaments Urbans.  
  
Deu. Accés a l'immoble  
L'arrendatària ha de permetre l'accés a l'immoble a l'arrendadora o a qualsevol persona que designe amb este fi per a:  
- Verificar el compliment de totes les condicions del contracte.  
  
- La realització d'obres i la conservació (inclòs el pas de materials i obrers) en l'immoble.  
Estes visites s'han d'assenyalar prèviament i han d'evitar causar cap perjuí en la utilització o l'accés de la plaça de garatge per part de l'arrendatària, excepte en casos d'urgència o necessitat.  
  
Onze. Assegurances  
L'arrendadora no es responsabilitza dels danys causats o patits en el vehicle estacionat siga quina siga la causa, ni els danys causats o patits en els ocupants del vehicle o en els efectes depositats a dintre. És per compte de l'arrendatària la contractació d'una assegurança per a això.  
  
L'arrendatària es compromet a no fer cap acte que puga perjudicar o encarir la pòlissa d'assegurança que, si és el cas, contracte l'arrendadora sobre l'immoble.  
  
Dotze. Dret d'adquisició preferent   
L'arrendatària renuncia expressament a qualsevol dret d'adquisició preferent en relació amb el local. Per tant, renuncia als drets de tanteig i retracte reconeguts en la Llei d'Arrendaments Urbans.  
  
  
Tretze. Conformitat  
Les parts manifesten que este document, així com el que arreplega les condicions de l'arrendament, que ha sigut aprovat per la Resolució de la Conselleria d'Hisenda i Administració Pública, de 23 de novembre de 2012, ha sigut ben examinat pels (---- seus respectius assessors o analistes), i declaren expressament que reflectixen fidelment tots els pactes i condicions acordats per les parts, tant pel que fa al contracte en si com a l'establiment i determinació dels drets i obligacions de cada una de les parts.  
Declaren expressament ambdós parts contractants que els pactes, clàusules i condicions del contracte han sigut lliurement establides per elles, de comú acord, a l'empara de l'àmplia llibertat de contingut que establix l'article 1255 del Codi Civil, i obliguen els contractants en els termes que establix l'article 1258 del Codi Civil. Quant a la interpretació, cal ajustar-se al que disposen els articles 1281 i següents d'esta llei.  
  
Catorze. Clàusula indemnitzatòria  
Per al supòsit que l'arrendatària, en qualsevol moment des de l'inici del contracte i fins al venciment, no complisca l'obligació del pagament de les rendes pactades amb l'arrendadora, o qualsevol de la resta d'obligacions reflectides en qualsevol de les clàusules del contracte, ha d'abonar a l'arrendadora, com a concepte indemnitzatori per danys i perjuís, la quantia equivalent a les rendes que resten per pagar fins a l'acabament del contracte, d'acord amb l'última quantitat facturada.  
  
  
Quinze. Normativa i règim jurídic del contracte  
En allò que no establix este contracte s'aplica la Llei d'Arrendaments Urbans de 24 de novembre de 1994.  
El contracte té naturalesa jurídica privada, i queda sotmés a la jurisdicció contenciosa administrativa respecte als actes jurídics que es dicten en relació amb la preparació i adjudicació, i a la jurisdicció civil quant als efectes i l'extinció.  
Per a totes les qüestions derivades del compliment i la interpretació del contracte, les parts se sotmeten a la jurisdicció del jutjat de primera instància que corresponga.  
I, com a mostra de conformitat amb totes i cada una de les clàusules, firmen este contracte en doble exemplar, al lloc i en la data indicats en l'encapçalament.  
  
Per l'arrendadora, Per l'arrendatària